alexandrainst/scandi-wiki huggingface dataset:
Hippasos

Hippasos fra Metapontion (gresk Ἵππασος Híppasos; født rundt 530 f.Kr., død rundt 450 f.Kr.) var en gresk matematiker, musikkteoretiker og naturfilosof fra den pytagoreiske tradisjonen.

Hippasos skrev åpenbart ingen bok og lite er kjent om ham bortsett fra referanser hos Aristoteles, Jamblikos, Diogenes Laertius, Aristoksenos og andre.

Hippasos er tilskrevet tre oppdagelser:
 Konstruksjon av en dodekaeder innskrevet i en kule
 Oppdagelsen av inkommensurabilitet
 Ved hjelp av klangeksperimenter vise at grunnkonsonansene oktav, kvint og kvart kan uttrykkes vha. heltallsforholdene 2 : 1, 3 : 2 og 4 : 3. Ifølge Aristoksenos utførte Hippasos eksperimentet ved hjelp av fire bronsekiver med ulik tykkelse men samme diameter. Eksperimentet kan gjentas og bekrefter at fritthengende skiver med lik diameter avgir toner som står i forhold til skivenes tykkelse.

Kilder

Referanser

Eksterne lenker 
 HIPPASUS OF METAPONTUM, 1911 Encyclopædia Britannica
 Hippasus of Metapontum at scienceworld.wolfram.com

Førsokratiske filosofer
Matematikere
Musikkteoretikere
Mathias Luppichini

Mathias Luppichini (født 4. februar 1992 i Oslo i Norge) er en norsk skuespiller, musiker, komiker og programleder. Han har gått på Foss videregående skole og har studert musikkteater ved Bårdar Akademiet.

Hans første rolle var i den norske humormusikalen Märtha: The Musical på Hovedscenen på Latter, og er senere kjent for sentrale roller i TV-serier som Jul i Blodfjell, Hvite gutter og Parterapi. Han har også hatt roller i oppsetninger på Nationaltheatret. I 2016 ble Luppichini omtalt som et av Norges største humortalenter i lanseringen av programmet Sølvrekka på TV 2. I 2019 var Luppichini programleder og pianist for Julemorgen på NRK Super og NRK1.

TV-opptredener 
 2022: 24-stjerners julekalender (NRK1)
 2020: Julemorgen (NRK Super og NRK1)
 2019: Torkel i Jul i Blodfjell 2 (TVNorge)
 2019: Julemorgen (NRK Super og NRK1)
 2019: Politi i Fantasity (NRK Super)
 2018: Henrik i Hvite gutter (TVNorge)
 2017–2018: Gabriel i Parterapi (Sesong 1 og 2, NRK)
 2017: Gabriel Soot i Jul i Blodfjell (TVNorge)
 2016: Sølvrekka (TV 2 Humor)

Scenografi 
 2020: Tommy Devito i Jersey Boys (Musikal, Chateau Neuf)
2020: Den Kaukasiske Krittringen (Nationaltheatret)
2020: Nol/Proteus i Forelska i Shakespeare (Nationaltheatret)
 2019–2020: Professor Glykose i Den utrolige historien om den kjempestore pæra (Nationaltheatret)
 2019–2020: Egil i Hærmennene på Helgeland (Nationaltheatret).
2018–2019: CC i Flashdance (Musikal, Chateau Neuf)
2017–2018: Kasper i Folk og røvere i Kardemommeby (Riksteatret)
 2016: Bror Prinsen i Märtha: The Musical (Hovedscenen, Latter)

Referanser

Eksterne lenker 
 

Norske skuespillere
Norske komikere
Norske musikere
Norske musikalartister
Norske programledere
Skuespillere ved Nationaltheatret
Zuozhuan

Zuozhuan () eller Chunqiu Zuozhuan () er det tidligste kinesiske verk med narrativ historie. Det dekker perioden fra 722 til 468 f.Kr. Tradisjonelt er det blitt tilskrevet Zuo Qiuming som kommentar til Vår- og høstannalene, akjønt mange lærde anseser det som et uavhengig verk som kronologisk korresponderte med annalene og dermed ble sammenkoblet med dem.

De mest ansette moderne lærde, som Yang Bojun (), mener at verket ble kompilert under de stridende rikers tid, og mener at det ikke ble forfattet senere enn året 389 f.Kr.

Det er et av de viktigste verker for forståelsen av Vår- og høst-perioden.

Boken har også med den eldste kjente henvisning til brettspilet Go i avsnittet Hertug Xiang av Lus 25. år, som etter gregoriansk tidsregning galler i året 548 f.Kr.

Med sitt levende og konsise språk er Zuozhuan også en juvel innen klassisk kinesisk prosa. Dette verket ble sammen med Shiji ansett av flere generasjoner prosastilister i det gamle Kina ansett som deres ypperste forbilde.

Klassiske vestlige oversetteøser er foretatt av den britiske misjonær og sinolog James Legge (i: The Chinese Classics) og av den franske misjonær og sinolog Séraphin Couvreur (Tch’ouen ts’ieou et Tso tschuan). Burton Watson står bak et moderne utvalg av verket.

Litteratur 
 Burton Watson: The Tso chuan: selections from China’s oldest narrative history. New York: Columbia University Press; ISBN 0-231-06714-3
 Yang Bojun (杨伯峻): Chunqiu Zuozhuan zhu (春秋左传注; «Kommentar til Chunqiu med Zuozhuan») (Zhonghua shuju 1981)
 Anne Cheng: «Ch’un ch’iu, Kung yang, Ku liang and Tso chuan», i M. Loewe (ed.): Early Chinese Texts (1993), S. 67–76

Eksterne lenker 

 Zuo Zhuan Med fullteksts søkefunksjon.
 Fullstendig kinesisk tekst og engelsk oversettelse ved James Legge
  , El Colegio de Mexico. De engelske data baserer seg på James Legges tekst.

Kinesisk litteratur
Kinesiske historiekrøniker
Zhou-dynastiets historie
Kinesisk historiografi
Norgesmesterskapet i skiskyting 1979


Norgesmesterskapet i skiskyting 1979 ble arrangert på Øvrebø i Vennesla 2.-4. mars.

Kvinner deltok i NM i skiskyting for første gang.

Menn

Normaldistanse 20 km 

Dato: 2. mars

Sprint 10 km 

Dato: 3. mars

4 x 7,5 km stafett 

Dato: 4. mars

Kvinner

Normaldistanse 10 km 

Dato: 2. mars

Sprint 5 km 

Dato: 3. mars

3 x 5 km stafett 

Dato: 4. mars

Kilder 
 Gunnar Kroge (red.) Sportsboken 1979/80, s. 315. Dreyer Bok. ISBN 82-7096-076-4.
 skiskyting.no: Resultater NM Senior 
 hanslysaker.net: Resultater NM skiskyting 

Norgesmesterskapet i skiskyting
Skiskyting
Sportsarrangementer i Vest-Agder
Vennesla
Skiskyting i 1979
Elly Simonsen

Elida «Elly» Simonsen (født 9. mars 1883 i Kristiania, død november 1960 i København) var en norsk skuespillerinne.

Familie 
Elly Simonsen var datter av proprietær, snekker og kullhandler Ole Simonsen og Haagine Berg. Hun ble i 1905 gift med Louis Yvert de Clairefeuilles.
Hun ble 14. februar 1913 gift ved den norske legasjon i Paris med den kjente ingeniøren og industriherren Sam Eyde (1866-1940), ved en seremoni ledet av minister Wedel Jarlsberg. Da bar hun navnet Elida Yvert.

Liv og virke 
Elly Simonsen debuterte 15. mars 1903 på Centralteatret, i rollen som Inés i farsen Enkefru Müller Sesongen etter medvirket hun i stykket Ola Lia, som var på Centralteatrets spilleliste i flere måneder. I 1904 medvirket hun også i den svenske folkekomedien Andersen, Pettersen og Lundstrøm.

12. juli 1913 foresto hun omdøpingen av stedet Stakenes til Eydehavn ved å knuse en champagneflaske mot en fjelknaus og uttale ordene: «Jeg døper hermed dette sted Eydehavn, og uttaler det håp at det vil bringe hell og fremgang til de bedrifter som her vil fremstå, og lykke og velsignelse for de mennesker som her skal bygge sine hjem.»

Teaterroller i utvalg 
Inés i Enkefru Müller av Gustav von Moser og Thilo von Trotha (Centralteatret, 1903)

Referanser

Kilder 

Norske skuespillere
Personer fra Oslo
Saskia Esken

Saskia Esken (født 28. august 1961 i Stuttgart som Saskia Hofer) er en tysk politiker (SPD). Hun ble medlem av Forbundsdagen i 2013. I 2019 ble hun sammen med Norbert Walter-Borjans gjennom en uravstemning nominert som leder av sitt parti. Esken ble 6. desember 2019 valgt som den ene av to partiledere, med 75,9 % av stemmene.

Referanser

Eksterne lenker 
 

SPD-politikere
Personer fra Stuttgart
Medlemmer av Forbundsdagen
James Ladson

James Ladson (født 1753, død 1812) var en amerikansk politiker, plantasjeeier og offiser i Den amerikanske uavhengighetskrigen. Han var viseguvernør i South Carolina fra 1792 til 1794, og satt flere perioder i delstatsforsamlingen og delstatssenatet.

James Ladson tilhørte plantasjeeiereliten i Charleston (Charles Town) og var etterkommer av flere guvernører i Carolina under det britiske styret og av den første europeiske kolonisten i Carolina Henry Woodward. Ladsonfamilien emigrerte fra Northamptonshire i England til Barbados og deretter til Carolina på 1600-tallet. Etter farens død ble han oppdratt av morens bror John Gibbes (1733–1780); Gibbes Museum of Art i Charleston er oppkalt etter morens familie. Moren var etterkommer av guvernør Robert Gibbes. Han gikk på de beste skolene som fantes i Carolina og ble sendt til England for å utdanne seg i 1773.

Da han kom hjem ble han i 1775 involvert i den amerikanske uavhengighetskrigen, der han tjenestegjorde sammen med barndomsvennen Thomas Pinckney, som senere ble guvernør i South Carolina og USAs ambassadør til Storbritannia fra 1792. I 1780 var James Ladson adjutant for Benjamin Lincoln. James Ladson oppnådde graden major i løpet av den amerikanske uavhengighetskrigen, og begynte på 1780-tallet å engasjere seg i politikk i South Carolina. I 1785 ble han innvalgt i delstatsforsamlingen, i 1788 stemte han for å ratifisere USAs grunnlov som delegat for South Carolina og fra 1792 til 1794 var han viseguvernør i South Carolina. Han ble innvalgt i delstatsforsamlingen igjen i 1798, og var medlem av delstatssenatet fra 1800 til 1804.

Han giftet seg med Judith Smith, som tilhørte en av Charlestons rikeste bank- og handelsfamilier. Hun var datter av Benjamin Smith, en ledende slavehandler og bankier, og barnebarn av Joseph Wragg, som var den største britisk-amerikanske slavehandleren i sin tid. Ektefellen var niese av Peter Manigault, Nord-Amerikas rikeste mann på slutten av 1700-tallet, en fetter av ektefellen, Benjamin Smith, var guvernør i North Carolina.

James Ladson eide en stor plantasje og hadde 142 slaver i 1788. Etterkommerne, herunder sønnen James H. Ladson, var også store plantasje- og slaveeiere i Charlestondistriktet på 1800-tallet.

Ladson, South Carolina utenfor Charleston er oppkalt etter familien. Hans bolig i sentrum av Charleston, bygd 1792, eksisterer fortsatt og har navnet James Ladson House. Boligen har adresse 31 Meeting Street og ligger langs Ladson Street som også er oppkalt etter familien.

Referanser

USAs historie
Peter Manigault

Peter Manigault (født 10. oktober 1731, død 12. november 1773) var en amerikansk forretningsmann, plantasjeeier, advokat og politiker i Charleston, South Carolina. Han var den rikeste mannen i De tretten kolonier, det britiskkontrollerte Nord-Amerika, ved sin død. Han var gift med Elizabeth Wragg, datter av den største slavehandleren i Nord-Amerika, Joseph Wragg. Han var svoger til slavehandleren Benjamin Smith.

Han ble født i Charleston i 1731, der faren Gabriel Manigault var en rik plantasjeeier som eide nærmere 300 slaver. Faren var også koloniens finansminister og medlem av koloniforsamlingen. Farfaren Pierre Manigault var fransk hugenott som utvandret til Carolina og ble en rik plantasjeeier der. Peter Manigault studerte jus i England og ble britisk advokat (barrister) i 1752. I 1754 dro han tilbake til Carolina, og bestyrte familiens store plantasjer og hundrevis av slaver. Han var også medlem av koloniforsamlingen (House of Commons) og var forsamlingens president (Speaker) fra 1765 til 1772. Han ble assosiert med patriotene, innbyggere som avviste britisk styre av de tretten koloniene og ivret for uavhengighet.

Referanser 

USAs historie
Benjamin Smith

Benjamin Smith (født 1717, død 1770) var an amerikansk slavehandler, plantasjeeier, skipsreder, bankier og politiker fra Charles Town, South Carolina. Han var president (Speaker) i koloniens parlament Royal Assembly fra 1755 til 1763.

Han ble født i St James Goose Creek ved Charles Town og var sønn av Thomas Smith og Sabina Smith, begge av engelsk herkomst. Faren var plantasjeeier fra Nevis, og moren tilhørte en av de mest etablerte familiene i Carolina, som datter av en ledende skikkelse i kolonien Thomas Smith II og barnebarn av to guvernører, Thomas Smith I og Joseph Blake. Blant forfedrene var også guvernørene John Yeamans og James Moore. Benjamin Smith var onkel til guvernøren i North Carolina med samme navn, Benjamin Smith (guvernør).

Han var en av de ledende kjøpmennene og bankierene i Carolina i sin levetid. Han eide også en stor plantasje i St James Goose Creek, en plantasje ved Ashley River og andre eiendommer. Han bodde i et hus i 49 Broad Street in Charleston med rundt et dusin husslaver, huset er nå kjent som Benjamin Smith House.

Han var en ledende slavehandler og pelshandler, og eide 7 skip, blant annet slaveskip. Fra 1747 til 1765 var medlem av parlamentet, Royal Assembly. Han grunnla også en såkalt Negro School, som ble styrt av presten Alexander Garden.

Benjamin Smith var gift med Mary Wragg, datter av den største slavehandleren i Nord-Amerika, Joseph Wragg. De var foreldre til Judith Smith (1766–1820), gift med politikeren James Ladson, som var viseguvernør i South Carolina. Han var også svoger til Peter Manigault, Nord-Amerikas rikeste mann på 1770-tallet.

Referanser

Personer fra Charleston i Sør-Carolina
USAs historie
NM i langrenn 2020

Norgesmesterskapet i langrenn 2020 er en del av Norgesmesterskapet på ski 2020.

Første del ble arrangert av Konnerud Idrettslag på Konnerud Skistadion i Drammen fra 30. januar til 2. februar 2020.

Program

Medaljevinnere

Kvinner

Menn

Resultater

Kvinner

10 km fristil

1,2 km sprint fristil

15 km klassisk

3 × 5 km stafett fristil

Menn

15 km fristil

1,6 km sprint fristil

30 km klassisk

3 × 10 km stafett fristil

Referanser

Eksterne lenker 
 

Langrenn
Langrenn i 2020
Kim Braun

Kim Braun (født 6. februar 1997 i Eupen) er en belgisk-tysk håndballspiller, som spiller for den tyske klubben  og det tyske kvinnelandslaget.

Hun ble tatt ut i bruttotroppen til Henk Groener foran Håndball-VM 2019 i Japan, men var ikke blant de 16 utvalgte.

Referanser

Eksterne lenker 
 

Tyske håndballspillere
Håndballspillere for Bayer Leverkusen
Håndballspillere for SG BBM Bietigheim
Personer fra distriktet Verviers
Gab (sosialt nettverk)

Gab er et sosialt medium, laget for å være et alternativ til blant annet Facebook, Twitter og Reddit. Brukerne på nettstedet kan lese og skrive meldinger på opp til 300 tegn, såkalte «gabs».

Tjenesten er uten reklame og er finansiert gjennom donasjoner og avgifter på premiumtjenester. Selskapet som driver tjenesten er basert i Austin, Texas i USA.

Dissenter 
I mars 2019 lanserte Gab en nettleser-utvidelse som lager et dedikert kommentarfelt på alle nettsider. Denne utvidelsen ble senere svartelistet og gjort utilgjengelig for både Firefox og Google Chrome.

Referanser

Eksterne lenker 
 

Nettsteder i USA
Selskaper etablert i 2016
Follum skole

Follum skole er en nedlagt skole i Ringerike kommune. Skolen ble etablert i 1898, men ble nedlagt ved skoleslutt på forsommeren i 1965, da skolekretsen ble overført til Veien skole. Skolebygningen står der fremdeles (2019), med adresse Glederudveien 53.  Bygningen hadde tidligere barnehage i første etasje, men har pr 2019 leiligheter i alle tre etasjer.

Referanser 

Norderhov
Skoler i Ringerike
Tidligere utdanningsinstitusjoner i Viken
Utdanningsinstitusjoner etablert i 1898
Utdanningsinstitusjoner nedlagt i 1965
Nordflåtens ubåtkommando

Nordflåtens ubåtstyrke (russisk: Краснознаменные подводные силы Северного флота (Мурманская область, г. Гаджиево) i Gadzjijevo er en militærstab på operasjonelt nivå og fører kommando over følgende ubåtdivisjoner:

7. ubåtdivisjon Vidjajevo med ubåtklassene Sierra og Viktor
11. ubåtdivisjon (DPL) i Murmansk-150 med Oskar-klassen og Jasen-klasse ubåt
18. ubåtdivisjon (DPL) i Zapadnaja Litsa med Typhoon-klassen 
24. ubåtdivisjon  i Jagelnaja Guba med Akula-klassen
31. ubåtdivisjon i Gadzjijevo med Ubåtklassen Delta IV og Borej-klassen som fører SLBM som del av Terrorbalansen.

Kilder
https://structure.mil.ru/structure/okruga/north/history.htm
https://flot.com/nowadays/structure/north/submarineforces/
http://www.zato-a.ru/pr/history/submarines.php
https://tvzvezda.ru/news/forces/content/201802121646-fu2s.htm
http://mil.ru/mpc/news/more.htm?id=11676214@egNews&_print=true

Russiske formasjoner på operasjonelt nivå
Dolma

Dolma er en matrett som består av fylte, forkokte vinblad. Fyllet består av kjøtt, løk, ris, erter og krydder. Dolma kan også være fyll i annen frukt og grønnsaker. Navnet dolma kommer fra det tyrkiske ordet doldurma, som betyr fylt. I 2017 ble dolma fra Aserbajdsjan satt på lista over UNESCOs mesterverker i muntlig og immateriell kulturarv.

Referanser 

Matretter
Immateriell kulturarv
Tyrkisk mat
Irakisk mat
Asgeir J. Sørensen

Asgeir Johan Sørensen (født 15. mai 1964) er en norsk forsker og gründer. Hans forskningsområder er innenfor havteknologi og teknisk kybernetikk. Han er professor ved NTNU, Institutt for marin teknikk, og direktør for NTNU AMOS, et senter for fremragende forskning samme sted. Sammen med andre forskere ved NTNU AMOS har han startet sju vekstselskaper, som til sammen har en aksjonærverdi på flere hundre millioner kroner og sysselsetter over 200 personer.

Utdannelse og karriere 
Sørensen ble ueksaminert sivilingeniør fra Norges tekniske høgskole (NTH) i 1988, med marin teknologi og teknisk kybernetikk som spesialfelt. Dette ble siden (1999) til spesialisering marin kybernetikk ved Institutt for marin teknikk.  I 1993 fikk han graden dr.ing. i teknisk kybernetikk (NTH) med avhandlingen Modelling and control of SES dynamics in the vertical plane.

Etter avsluttet doktorgrad hadde han ulike forsker- og lederstillinger i det multinasjonale selskapet ABB (1993–2001). Selskapet har sin hovedvirksomhet innen utvikling og omsetning av produkter og teknologiske løsninger innen kraft og automasjon.

I 1999 ble han ansatt som professor ved Institutt for marinteknikk ved NTNU i 1999, en stilling han fortsatt har (per 2019). Den første tiden, frem til 2001, kombinerte han stillingen med å være BA Technical Manager ved ABB. I perioden 2001–2003 var han engasjert som forskningsrådgiver (Scientific Advisor) i selskapet.

Han var en av grunnleggerne av selskapet Marine Cybernetics AS i 2002. Dette er et spin-off-selskap fra NTNU, som ble overtatt av DNV GL i mai 2014.

Fra 2003 til 2012 var han forsker ved Centre for Ships and Ocean Structures (CeSOS), et senter for fremragende forskning (SFF) ved NTNU, deretter har han vært forsker og direktør ved et annet SFF: NTNU AMOS.

Publikasjoner

Medlemskap (utvalg) 
Sørensen er innvalgt medlem av både vitenskapelige og faglige foreninger: Norges Tekniske Vitenskapsakademi, Institute of Electrical and Electronics Engineers (IEEE) (senior member) og the International Federation of Automatic Control (IFAC).

Hedersbevisninger (utvalg) 
Han har mottatt hedersbevisninger både for sin forskning og for formidling gjennom undervisning og publisering.

1996 – Automatica Paper Prize for perioden 1993–1995 for artikkelen «Design of Ride Control System for Surface Effect Ships Using Dissipative Control», 31, 2, 183–200, 1995. (medforfatter: Egeland, O.).
 2003 – «Best regular paper»  på IFACs 6th Conference on Manoeuvring and Control of Marine Crafts (medforfattere: Smogeli, Ø.N.; Aarseth, E.S. og Minsaas, K.J.)
2011, 2014 og 2017 – kåret til «Årets foreleser» av masterstudentene ved Institutt for marin teknikk.
2016 – SOBENA International Award for the outstanding contribution to the progress of Naval Architecture and Ocean Engineering.
2017 – IEEE Transactions on Control Systems Technology Outstanding Paper Award.
 2019 – Forskningsrådets innovasjonspris. Fra juryens begrunnelse: «Asgeir J. Sørensen er nær en institusjon innenfor havteknologifeltet».

Referanser

Eksterne lenker 
 
 

Medlemmer av Norges Tekniske Vitenskapsakademi
Professorer ved NTNU
Arandelater

Arandelater er en slekt av biller som hører til familien smellere (Elateridae).

Utseende 
En middelsstor (7-8 millimeter), avlang, brun smeller. Antennene er røde, tynne og litt sagtakkede, litt kortere enn hode + pronotum. Pronotum er fint punktert, rundet, bakhjørnene litt tilbakekstrukne. Dekkvingene er noe avsmalende bakover, med dype lengdefurer.

Utbredelse 
Arten er kjent fra Argentina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien hjertesmellere (Cardiophorinae) Candéze, 1860 
 Slekten Arandelater Douglas & Kundrata, 2018 
 Arandelater canescens (Steinheil, 1874)

Referanser

Eksterne lenker 

 

Smellere
Biller formelt beskrevet i 1874
Argentinas insekter
Chassainphorus

Chassainphorus er en slekt av biller som hører til familien smellere (Elateridae).

Utseende 
En liten (ca. 3,5 millimeter), avlang, brungul smeller. Antennene er sagtakkede, over halve kroppslengden. Pronotum er fint punktert, rundet, bakhjørnene såvidt tilbakekstrukne. Dekkvingene er noe avsmalende bakover, med rader av nokså grove punkter.

Utbredelse 
Arten er kjent fra Saudi-Arabia, De Forente arabiske emirater, Jemen og Oman.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien hjertesmellere (Cardiophorinae) Candéze, 1860 
 Slekten Chassainphorus Douglas & Kundrata, 2018 
 Chassainphorus buettikeri (Chassain, 1979)

Referanser

Eksterne lenker 

 

Smellere
Biller formelt beskrevet i 1979
Saudi-Arabias insekter
Omans insekter
Huarpelater

Huarpelater er en slekt av biller som hører til familien smellere (Elateridae).

Utseende 
Middelsstore (7-10 millimeter), avlange, mørkbrune smellere. Antennene er tynne og rødlige, nær halve kroppslengden. Pronotum er fint punktert, firkantet, omtrent så langt som bredt, bakhjørnene litt tilbakektrukne. Dekkvingene er noe avsmalende bakover, med kraftige punktrader.

Utbredelse 
Artene er kjent fra Argentina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien hjertesmellere (Cardiophorinae) Candéze, 1860 
 Slekten Huarpelater Douglas & Kundrata, 2018 
 Huarpelater cordobae Douglas & Kundrata, 2018
 Huarpelater quillu (Aranda, 2009)

Referanser

Eksterne lenker 

 

Smellere
Biller formelt beskrevet i 2018
Argentinas insekter
Pachyelater

Pachyelater er en slekt av biller som hører til familien smellere (Elateridae).

Utseende 
Middelsstore (8-14 millimeter), avlange, brunlige eller rødlige smellere. Antennene er trådformede, nesten så lange som kroppen. Pronotum er firkantet, bakhjørnene skrått tilbaketrukne. Dekkvingene har tydelige lemngdefurer. Et særtrekk er at scutellum er hjerteformet.

Utbredelse 
Slekten er utbredt på Madagaskar og i Sørøst-Asia.

Systematisk inndeling 
Slekten har inntil nylig vært plassert i Dendrometrinae.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien hjertesmellere (Cardiophorinae) Candéze, 1860 
 Slekten Pachyelater Lesne, 1897 
 Pachyelater birmanicus (Schimmel, 1993)
 Pachyelater insularis Candèze, 1893
 Pachyelater lesnei Fleutiaux
 Pachyelater macrocerus Lesne, 1906
 Pachyelater madagascariensis (Lesne, 1897)
 Pachyelater nomopleus Candèze, 1891
 Pachyelater obscurus Lesne, 1906

Eksterne lenker 

 

Smellere
Biller formelt beskrevet i 1897
Tropidiplus

Tropidiplus er en slekt av biller som hører til familien smellere (Elateridae).

Utseende 
Middelsstore (ca. 8 millimeter), avlange, fint hårete, rødbrunlige smellere. Antennene er trådformede. Pronotum er mer eller mindre hvelvet og rundet. Dekkvingene er hvelvede med fine punktrader. Et særtrekk er at scutellum er hjerteformet.

Levevis 
Artene lever på bakken og finnes ofte under steiner.

Utbredelse 
Slekten er utbredt i det østlige Afrika, fra Eritrea i nord til Mosambik i sør.

Systematisk inndeling 
Artene har ofte blitt ført til slekten Craspedostethus.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien hjertesmellere (Cardiophorinae) Candéze, 1860 
 Slekten Tropidiplus Fleutiaux, 1903 
 Tropidiplus humilis (Erichson, 1840)
 Tropidiplus mombasanus Fleutiaux, 1934
 Tropidiplus stali (Candéze, 1878)
 Tropidiplus tellinii Fleutiaux, 1903
 Tropidiplus turkanus Fleutiaux, 1935

Referanser

Eksterne lenker 

 

Smellere
Biller formelt beskrevet i 1903